cyanic-selkie/wikianc huggingface dataset:
Svartstork
Status
Artens tilbakegang i Europa skjedde parallelt med effektiviseringen av skog- og jordbruk fra midten av 1800-tallet. Mange steder i Europa der svartstorken tidigere var vanlig, er den idag forsvunnet eller uvanlig som hekkefugl. Men ettersom arten har en svært stor utbredelse og omfatter anslagsvis mellom 32000-44000 individer så kategoriseres den av IUCNs trusselkriterier som livskraftig(LC). I et område fra Estland til Polen antar man at det finnes omkring 3 000 par, og at populasjonen vokser.
Thor Axelsson
Ture Wilhelm «Thor» Axelsson (født 3. juli 1921, død 2. august 2012) var en finsk padler som deltok i de olympiske leker 1948 i London.
Gunnar Samuelsson
Samuelsson vant en olympisk bronsemedalje i langrenn under vinter-OL 1956 i Cortina d'Ampezzo. Han var med på det svenske stafettlaget som kom på tredjeplass på 4 x 10 km bak Sovjetunionen og Finland, de andre på det svenske laget var Per-Erik Larsson, Lennart Larsson og Sixten Jernberg.
Johanna Johansson
Johansson kvalifiserte seg for Ladies European Tour (LET) i 2002 via kvalifiseringsskolen høsten 2001. Den første topp-ti-plasseringen kom i 2004, da hun kom på delt 7.-plass på Tenerife. Den første og hittil eneste seieren kom i 2009 i Portugal. I desember 2009 fikk hun en sønn med sin forlovede, tennisspilleren Joachim «Pim-Pim» Johansson, som hun giftet seg med i 2010. Hun var tilbake på touren i 2010, og fikk blant annet en delt åttendeplass i Portugal i turneringen hun hadde vunnet året før.
Samaratid
Samaratid (russisk: самарское время – Samarskoje vremja) eller SAMT, oppkalt etter byen Samara, er en tidssone i Russland. Den ligger fire timer foran UTC (UTC+4) og én time foran moskvatid (MSK+1). Grunnet bruken av dekrettid i Russland ligger tiden én time foran standardtiden for den aktuelle tidssonen.
Historie
Tidligere ble Samaratid brukt på vinteren og Samara sommertid (SAMST) med UTC+5 og MSK+1, brukt om sommeren. Fra 28. mars 2010 ble Moskva sommertid brukt og Samaratid fjernet. 26. oktober 2014 gikk Russland over til permanent vintertid og samaratiden ble igjen tatt i bruk, denne gangen lik året rundt.
Afrikamesterskapet i fotball 2015 Gruppe D
Afrikamesterskapet i fotball 2015 Gruppe D ble spilt fra 20. januar til 28. januar i Ekvatorial-Guinea. Gruppen bestod av, , og. Elfenbenskysten og Guinea gikk videre til sluttspillet som de to best plasserte lagene i gruppen, mens Mali og Kamerun gikk ut av turneringen.
Trekning av andreplass
Guinea og Mali hadde lik poengsum og lå fortsatt likt ette man hadde brukt kriteriene for rangering noe som førte til den første loddtrekningen for å avgjøre plasseringen i turneringen siden 1988. Til forskjell fra andre internasjonale turneringer har ikke Afrikamesterskapet fair-play kriterier eller straffekonkurranse for å avgjøre endelig sluttplassering. Hovedtrenerne for både Guinea og Mali har åpent kritisert kriteriene.
Loddtrekningen fant sted 29. januar 2015, 16:00 lokal tid på Hilton Malabo. Guinea fikk tildelt 2.-plassen og avanserte til kvartfinalen på grunn av dette.
Anna-Lena Sörenson
Anna-Lena Kerstin Sörenson (født 12. februar 1954) er en svensk politiker for Socialdemokraterna, og har vært riksdagsmedlem i Sverige siden 2010. Hun ble valgt inn i riksdagen for Östergötlands läns valkrets på plass 118.
Som nyinnvalgt riksdagsmedlem 2010 ble Sörenson medlem i forsvarskomiteen, samt vara i arbeidsmarkedskomiteen. Senere samme år ble hun også vara i konstitusjonskomiteen.
Knut Bøgeberg
Knut Bøgeberg (født 15. juni 1911, død i februar 1970) fra Gamvik i Finnmark var en norsk offiser, som er kjent for sin innsats om bord på norske motortorpedobåter (MTBer) under andre verdenskrig. For sin innsats ble han dekorert med Krigskorset med sverd, Norges fremste utmerkelse.
Bøgeberg tjenestegjorde under andre verdenskrig i det norske sjøforsvaret i Storbritannia, der han var knyttet til MTB-flotiljen. Han gjorde seg særlig bemerket for innsats under operasjoner på norskekysten vinteren 1944–1945. Bøgeberg var styrkesjef for en av gruppene som satte over fra Shetland til norskekysten 6. januar 1945. Selv var han sjef på MTB 722. En tysk konvoi på to handelsskip med fire eskortefartøyer ble angrepet i Stavfjorden ved Askrova. Bøgebergs MTB torpederte og senket «Dora Fritzen», som var lastet med 11 500 tonn jernmalm.
Bøgeberg ble senere britisk statsborger. I 1962 ble han utnevnt til norsk honorær konsul i Weymouth i Storbritannia.
Utmerkelser
Bøgeberg ble i statsråd 26. januar 1949 tildelt Krigskorset med sverd «For fremrakende [sic] ledelse, mot og dyktighet som sjef for M.T.B.'er i kamp med tyske flåteenheter på norskekysten, hvorunder påført fienden store skader.» Han ble også tildelt St. Olavsmedaljen med ekegren, samt det britiske Distinguished Service Cross.
Fylkesvei 526 (andre betydninger)
I Norge finnes fylkesvei 526 i de følgende fylkene:
Jonas Gabrielsen
Jonas Gabrielsen (født 10. juni 1982) er en norsk tidligere hockeyspiller. Han spillte løper for Comet Halden fram til 2016. Han har også spilt for aldersbestemte landslag.
Hordaland kunstsenter
Hordaland kunstsenter er en kunstnerstyrt formidlingsinstitusjon for samtidskunst som holder til i Klosteret 17 i Bergen. Institusjonen ble etablert i 1976 som det første kunstsenteret i Norge. Siden 1987 har kunstsenteret hatt et nordisk gjesteatelierprogram, som fra 2008 også er åpent for internasjonale kunstnere, kuratorer, skribenter og andre innen kunstfeltet. Hordaland kunstsenter er kontaktinstitusjon i Hordaland for Kunst i offentlige rom (Koro) Kunst i offentlige rom.
Hordaland kunstsenter mottar fast driftsstøtte fra Hordaland fylkeskommune, og er meldem av Landsforeningen Kunstsentrene i Norge.
Vibeke Karlsen
Vibeke Karlsen (født 1. august 1967) er en norsk fotballdommer som representerer Sportsforeningen Grei.
Københavns Brandvæsen
Københavns Brandvæsen er Københavns kommunale brannvesen, som i tillegg driver rednings- og ambulansetjenesten i København kommune. Københavns Brandvæsen ble stiftet som Københavns kongelige Brandvæsen 9. juli 1687. Siden 1870 har brannvesenet vært en kommunal institusjon.
Grader
Kilde:
BAE Systems
BAE Systems plc er et britisk industrikonsern med hovedkvarter i Farnborough i England. Konsernet har interesser over hele verden, spesielt i Nord-Amerika. BAE Systems er verdens tredje største forsvarsbedrift og den største i Europa. Selskapet ble stiftet 30. november 1999 gjennom en sammenslåing, verdt 7,7 milliarder pund, av to britiske selskaper – Marconi Electronic Systems, som hadde vært forsvars- og skipsbyggingsavdelingen til General Electric Company, og forsvarsbedriften British Aerospace (BAe).
BAE er etterfølgeren til mange kjente fly- og elektronikkprodusenter, inkludert Marconi Company, verdens første utvikler og produsent av radioutstyr; A.V. Roe and Company, en av verdens første flyprodusenter; de Havilland, produsenten av verdens første rutefly med jetmotor som DH.125 Jet Dragon (senere «Hawker Siddeley HS.125» til 1977, og etterpå British Aerospace BAe 125); British Aircraft Corporation, samarbeidspartner i Concorde-prosjektet og Supermarine, produsenten av Spitfire. BAE har etter hvert solgt seg ut av fastlandseuropa til fordel for å investere i USA. Siden opprettelsen har selskapet solgt sine aksjer i Airbus, EADS Astrium, Alenia Marconi Systems og Atlas Elektronik.
BAE Systems er involvert i flere større forsvarsprosjekter, inkludert F-35 Lightning II, Eurofighter Typhoon, Saab 39 Gripen, og Royal Navys Queen Elizabeth-klasse hangarskip. Selskapet har vært gjenstand for kritikk, både generell kritikk i forbindelse med at de produserer våpen, og spesifikke beskyldninger om uetisk og korrupt forretningsdrift, inkludert Al Yamamah-kontraktene med Saudi-Arabia som har skaffet BAE og dets forgjengere £43 milliarder under tyve år. Etikkrådet i Statens pensjonsfond har utelukket selskapet fra sine investeringslister.
Prosjekter
BAE har deltatt i mange forsvarsprosjekter, de fleste initiert av bestillinger fra det britiske forsvaret:
Northrop Grumman
Northrop Grumman Corporation er et amerikansk industrikonsern som hovedsakelig produserer forsvarsmateriell. Konsernet oppstod i 1994 da Northrop Corporation kjøpte Grumman Aircraft Engineering Corporation. Hovedkontoret ligger i Los Angeles, California.
Park Air Systems
Northrop Grumman eier Park Air Systems, som produserer hovedsakelig sivilt utstyr for flysikringstjeneste. Park Air Systems har ca. 200 i Peterborough, Storbritannia. Park Air Systems i Norge ble solgt til Indra Sistemas SA i 2012 og skiftet navn til Indra Navia.
Sperry Marine
Northrop Grumman Sperry Marine, produserer utstyr for skipsfart som radarer, gyrokompasser og navigasjonsutstyr for sivile og militære formål. Sperry Marine har salgskontor i Bergen og Oslo.
Kunståret 1254
Kunståret 1254 er en oversikt over hendelser, fødte og avdøde kunstnerpersonligheter i 1254.
Dødsfall
1254 in art
Northrop Grumman
Northrop fra tidligere
Store fly
Nyere jagerfly
Eldre jagerfly
Daniel Cohn-Bendit
Daniel Cohn-Bendit (født 4. april 1945 i Montauban i Frankrike) er en tysk-fransk politiker. Han var medlem av Europaparlamentet fra 1994 til 2014. Han var opprinnelig innvalgt for det tyske partiet De grønne og var fra 1999 innvalgt som toppkandidat for det franske søsterpartiet Les Verts. Fra 2002 var han leder for de grønnes fraksjon i Europaparlamentet og i 2003 spilte han en viktig rolle i grunnleggelsen av det europeiske grønne partiet. Fra 2004 til 2014 var han gruppeleder for det sammenslåtte De europeiske grønne/Den europeiske frie allianse i Europaparlamentet. Han er nå leder for Spinelligruppen, et initiativ for å fremme europeisk føderalisme, dvs. en tettere europeisk integrasjon.
Bakgrunn
Cohn-Bendit ble født i Frankrike av en tysk-jødisk far og en fransk mor. Sin tidlige barndom tilbragte han i Frankrike, før han fra 1958 gikk på skole i Frankfurt am Main i Hessen, hvor hans far hadde virket som advokat siden slutten av krigen. Som 18-åring valgte han tysk statsborgerskap fremfor fransk.
Studentopprøret 1968
I 1965 flyttet han til Frankrike for å studere sosiologi ved universitetet i Nanterre ved Paris. Han ble etterhvert en av lederne for studentopprøret i 1968, og kjent under navnet «Dany le Rouge» etter at han hadde foreslått å erstatte den franske trikoloren med en rød fane og på grunn av sin røde hårmanke. Ved en kongress arrangert av motstandere av Vietnam-krigen i Berlin ble han samme år kjent med Rudi Dutschke. Drapet på Benno Ohnesorg og attentatet mot Dutschke var en av årsakene som førte til at Cohn-Bendit organiserte franske studenter til protest. Under de såkalte mai-urolighetene i Paris ble Cohn-Bendit av tabloidpressen fremstilt som opprørets leder og som revolusjonær, og ble utvist fra Frankrike.
Cohn-Bendit slo seg ned i Frankfurt, hvor han ble aktiv i det alternative miljøet. Her ble han kjent med Joschka Fischer, som han delte en leilighet med. De engasjerte seg i alternativ barnehagedrift og var medlemmer av gruppen Revolutionärer Kampf. Cohn-Bendit tjente til livets opphold gjennom arbeid i en venstreradikal bokhandel og som pedagog i en barnehage.
Fra 1978 var han utgiver og redaktør for magasinet PflasterStrand, organ for det såkalte Sponti-miljøet.
Påvirket av den venstreekstreme terroren på 1970-tallet endret både han og Fischer syn på bruk av vold. Han ble en av de ledende skikkelsene i den grønne bevegelsen, hvor han ble regnet til den moderate fløyen. Etter at partiet De grønne ble grunnlagt, meldte han seg inn i 1984. Da Joschka Fischer ble miljøvernminister i delstaten Hessen, ble Cohn-Bendit utnevnt til hans rådgiver. I 1989 ble han utnevnt til byråd for multikulturelle anliggender og viseborgermester i Frankfurt.
I 1991 hadde han sammen med Peter F. Steinbach regien for filmen C'est la vie med bl.a. Jean-Pierre Léaud.
Grønn politikk
Cohn-Bendit ble i 1994 innvalgt i det europeiske parlamentet for De grønne i Tyskland. I 1999 var han toppkandidat for De grønne i Frankrike (Les Verts), og har siden vært en av fraksjonslederne for gruppen av grønne partier i det europeiske parlamentet. Han deltok i opprettelsen av det europeiske grønne partiet i 2003, og ble gjenvalgt til det europeiske parlamentet for det tyske grønne partiet i 2004.
Cohn-Bendit har siden 1990-tallet markert seg som en overbevist europeer og føderalist. I senere år har han distansert seg fra mange av standpunktene han forfektet på 1960- og 70-tallet, og har bl.a. innen økonomisk politikk forholdsvis liberale standpunkter.
Tor Halvorsen
Tor Halvorsen (født 24. november 1930 i Skien, død 4. november 1987) var en norsk fagforeningsmann og politiker (Ap). Han var leder for Landsorganisasjonen (LO) i perioden 1977 til 1987.
Daniel Cohn-Bendit
Grønn politikk
Daniel Cohn-Bendit bor i Frankfurt-Westend med samboeren Ingrid Apel, som han har en sønn med. Han snakker flytende tysk, fransk, italiensk og engelsk.
Tor Halvorsen
Halvorsen hadde fagbrev som rørlegger. Fra 1962 var han fastlønnet tillitsmann i Herøya Arbeiderforening, hvor han var formann fra 1965 til 1968. Fra 1968 til 1969 var han instruktør i Arbeidernes Opplysningsforbund (AOF) i Telemark. Deretter ble han valgt inn i LOs toppledelse som sekretær.
Halvorsen ble miljøvernminister i Trygve Brattelis regjering i 1973, før han året etter ble sosialminister. Han gikk ut av regjeringen i 1976. I 1977 ble Halvorsen valgt til LO-leder, et verv han innehadde fram til sin død.
Daniel Cohn-Bendit
Beskyldninger om aksept av seksuelt misbruk av barn
I tilknytning til sitt arbeid med barn på syttitallet gav Cohn-Bendit ut bøker og mange år senere, i 2001, henviste journalisten Bettina Röhl til en passasje i hans bok Le grand Basar og mente denne kunne tydes som seksuelt misbruk av barn. Cohn-Bendit innrømmet at teksten var dårlig formulert og ba  om at den ble sett i kontekst med syttitallets seksuelle revolusjon og provokasjoner. Imidlertid har også Cohn-Bendit andre ganger uttalt seg om seksuelle opplevelser med barn. I et intervju på fransk tv 23. april 1982, uttalte han blant annet: «Klokken 9 om morgenen går jeg til mine åtte spedbarn mellom 16 måneder og 2 år. Jeg vasker bæsjen av, jeg kiler dem, de kiler meg, vi koser. (...) Vet De, et barns seksualitet er noe fantastisk. Man må være oppriktig, seriøs. Hos de små barna er det noe annet, men hos fire- eller seksåringene: Når en liten fem år gammel jente begynner å kle av Dem, det er storartet, fordi det er et spill. Det er et vanvittig erotisk spill.»
Inga
Inga er et kvinnenavn med opprinnelse i det norrøne ordet ing eller det germanske ingwaz som begge betyr «forfar» eller «leder».
Utbredelse
Det norrøne navnet Inga er blant de ti vanligste kvinnenavnene kjent fra runeinnskripsjoner i Norden, Storbritannia og Irland, så navnet var antakelig svært utbredt i vikingtiden. Inga var også et nokså vanlig navn i Norge i middelalderen. Over 10 forskjellige personer med navnet er nevnt i Regesta Norvegica. I nyere tid har navnet vært mest brukt i perioden 1850–1920 i Norge og 1910–1929 i Sverige.
Kjente personer med navnet
Personene i listen er ordnet kronologisk etter fødselsår.
Inode
En inode er en blokk av fast størrelse i et unix-filsystem som inneholder metadata om en fil (for eksempel modifikasjonstid og rettigheter) og er rotnoden i datastrukturen som lagrer filinnholdet. Vel å merke er at inoden ikke inneholder filnavnet. Filnavn er oppført i mappene, med tilhørende inodenummer som knytter hvert filnavn til sin inode. Dermed kan en inode ha null eller flere filnavn.
Lørdagsredaksjonen
Lørdagsredaksjonen var et norsk direktesendt underholdningsprogram med Erik Bye som gikk på NRK-TV fra 1980 til 1982. Programmet ble både skapt og ledet av Erik Bye, mens Stein Roger Bull og John Andreassen var henholdsvis prosjektleder og regissør. Programmet gikk sent på lørdagskveldene og var sammensatt av samtaler, musikk, reportasjer, alvor og humor. Det var også faste musikalske innslag med Rolf Just Nilsen.
Om programmet
Reaksjoner
Lørdagsredaksjonen ble omdiskutert på grunn av at det tok opp en rekke alvorlige temaer. Reaksjonene kom i hovedsak på grunn av at programmet gikk på lørdagskveldene. Atomvåpen, kjemiske våpen, gisseldramaet i Teheran, Fredsprisen, Alta-konflikten, og afghanske geriljaledere med sovjetiske "sommerfuglminer" var blant de temaer som ble tatt opp i de årene programmet gikk. Reaksjonene var særlig sterke etter første sending, hvor prøvesprengning av atomvåpen var hovedtema. Den sterkeste kritikken mot programmet kom fra Morgenbladet, mens en journalist i VG brukte ord som «vulgærpropaganda» og beskyldte Bye for å drive politisk agitasjon. Bye sa til sitt forsvar at programmet gikk sent på kvelden og de rene underholdningsprogrammene gikk tidligere på kvelden. Han mente dessuten at de som lager TV-programmer oftere burde «forsøke å gjøre fjernsynet til noe annet enn et avslappingsmiddel».
I januar 1981 ble programmet også gjenstand for debatt i Stortinget. Bakgrunnen var en episode der temaet var sivil ulydighet i forbindelse med Alta-konflikten. Bye ble like etter programmet beskyldt for å oppfordre til slike metoder. Ap-representanten Kjell Magne Fredheim var særlig krass i sin kritikk, mens SVs Stein Ørnhøi tok Bye i forsvar. NRK-sjef Torolf Elster var også til stede under debatten, men tok overfor pressen avstand fra Fredheims beskyldninger.
Lørdagsredaksjonen har blitt beskrevet som det programmet hvor Bye viste sitt sterkeste og klareste politiske engasjement i løpet av karrieren.
Musikk
Sangen «Hersker og narr», som ble fremført av Rolf Just Nilsen i programmet, ble i 1985 innspilt og utgitt på nytt av Erik Bye på hans album Vandring på Vår Herres Klinkekule. Bye uttalte at sangen var tilegnet Nilsen.
Saga (band)
Saga er en progressiv rock-kvintett som ble etablert i Oakville i Ontario i Canada i 1977. Bassist og keyboardist Jim Crichton og walisiskfødte Michael Sadler har vært hovedforfatterne av melodier til bandet gjennom disse årene. Ian Crichton, Jim Crichtons lillebror, har foruten sitt arbeid med Saga spilt inn mange soloalbum og har også vært med i Asia. Bandets skotskfødte keyboardist og annenvokalist Jim «Daryl» Gilmour erstattet Greg Chadd i 1980. Chadd hadde erstattet originalmedlem Peter Rochon, som sluttet for å bli musikkutstyrsforhandler på heltid.
Etter Marathon-turneen i 2003 sluttet trommeslager Steve Negus, og ble erstattet av canadisk-amerikaneren Christian Simpson. Imidlertid måtte Simpson slutte kort tid etter på grunn av en nevrologisk lidelse. Han ble så erstattet av tidligere Helix-trommeslager Brian Doerner, som dermed ble bandets tredje trommeslager på tre år. Grunnet sjukdom i familien var vokalist Sadler ute av bandet i omtrent tre år og var da blitt midlertidig erstattet av Rob Moratti, som senere gikk tilbake til sin solokarriere.
Saga har gitt ut 21 studioalbum siden 1978 og hatt noen topp 10-plasseringer, blant annet en 3.-plass på Billboard-listen. De er mest populære i Tyskland, Canada, USA, Nederland, Sveits og delvis i Østerrike, Sverige, Danmark og Norge og turnerer stadig vekk selv om platesalget i seinere tid har avtatt en del. Alle medlemmene utenom trommeslageren er nå i 50-årene.
Askveien
Askveien (3–315, 4–318) er en veistrekning langs og. Den utgjør strekningen mellom St. Olavs gate i Hønefoss og grensen mellom Tyristrand kirkesogn og Norderhov og Ask kirkesogn i Ringerike. Langs strekningen ligger blant annet boligområdet Tolpinrud og det lille tettstedet Ask. Askveien passerer også over E16 med bru ved Styggedal, der det er avkjøring både mot nord (Valdres og Hallingdal) og sør (Oslo). Etter Veholt går veien over til å hete Vikersundveien. Randsfjordbanen løper parallelt med veien mesteparten av strekningen.
Vikingtiden
Vikingtiden er en epoke i nordeuropeisk historie og arkeologi som strekker seg fra ca. 790 e.kr til ca. 1066 e.kr.
Avgrensning av vikingtiden
Den angelsaksiske krønike nevner et mulig vikingtokt i Dorset i 787 e.Kr., men tradisjonelt sett er det angrepet på klosteret på Lindisfarne i 793 som har vært regnet som starten på vikingtiden. Arkeologiske kilder antyder imidlertid at nordboere drev handel og kanskje også plyndring i Europa også før denne tiden. Utvikling av seilskip og handelsnettverk foregikk allerede tidlig på 700-tallet. Det viser seg at mange av de levninger som har vært definert som vikingtidsfunn faktisk strekker seg et godt stykke ned mot midten av 700-tallet. En del arkeologer vil derfor være tilbøyelige til å sette skillet omkring 750, andre holder fortsatt på 790.
Såvel i norske som engelske fremstillinger blir slaget ved Stamford Bridge og slaget ved Hastings i 1066 sett på som en avslutning av vikingtiden. I dansk og svensk historieframstilling er årstallet rundet mer av, men er ikke prinsipielt forskjellig. Arkeologisk sett kan definisjonen være noe mer flytende. Noen mener vikingtiden sluttet cirka 1100 og noen mener vikingtiden sluttet etter kristendommen var definitivt innført i daværende Norge, og rikssamlingen er fullført etter Harald Hardrådes undertvingelse av Opplandene.
Kinas Grand Prix
Kinas Grand Prix er et Formel 1-løp som arrangeres på banen Shanghai International Circuit i Shanghai, Kina. Banen er designet av Hermann Tilke og kan huse opptil 200 000 tilskuere. Kinas første Formel 1-løp, som ble arrangert i, ble en stor suksess og et innholdsrikt løp,
der Ferrari-føreren Rubens Barrichello vant med bare ett sekunds margin til Hondas britiske fører Jenson Button.
Ann-Christin Ahlberg
Ann-Christin Ahlberg (født 1957) er en svensk politiker for Socialdemokraterna, og har vært riksdagsmedlem i Sverige siden 2006 (hun var erstatter 2005 og 2006). Hun ble valgt inn i riksdagen for Västra Götalands läns södra valkrets på plass 302 i valget i 2010. Ahlberg er barnehagearbeider av yrke, og er bosatt i Borås.
Som erstatter i riksdagen i 2005 ble Ahlberg vara i henholdsvis sosialsikringskomiteen og arbeidsmarkedskomiteen. Etter valget i 2006 ble hun fast medlem i arbeidsmarkedskomiteen, samt at hun fortsatte som vara i sosialsikringskomiteen. I forbindelse med valget i 2010 forlot Ahlberg sosialsikringskomiteen, og ble i stedet vara i forsvarskomiteen.
Franziskus Herzan von Harras
Franziskus von Paula Herzan von Herras  (født 5. april 1755 i Prag i Böhmen, død 1. juni 1804 i Wien i Østerrike) var en av den katolske kirkes kardinaler.
Navnet gjengis tidvis også som Herczan von Harras, Hertzan von Harras, eller (Frantisek de Paula) Hrzán z Harasova.
Han var tilknyttet den romerske kurie, og ble deretter biskop av Orvieto. Han ble kreert til kardinal i 12. juli 1779 av pave Pius VI, med San Girolamo degli Schiavoni som tittelkirke, deretter Santi Nereo e Achilleo. Til sist vekslet han til Santa Croce in Gerusalemme. Han deltok ved konklavet 1799-1800, og nedla da den østerrikske keisers veto mot kardinalene Carlo Bellosomi og Giacinto Sigismondo Gerdil.
Han ble utnevnt til biskop av Szombathély i Ungarn den 12. mai 1800 og bispeviet seks dager etter av pave Pius VII.
Episkopalgenealogi
Hans episkopalgenealogi er:
Barnetog
Barnetog er en institusjon knyttet opp mot den årlige feiringen av den norske grunnlovsdagen, 17. mai. Skolestyrer Peter Qvam (1822–1907) fikk idéen til barnetog i 1869. Qvam var en nær venn av Bjørnstjerne Bjørnson, og sammen argumenterte og agiterte de for barnetog i avisspalter og andre fora.
Det første barnetoget gikk 17. mai 1870. Det var et rent guttetog som talte ca. 1 200 barn. Kjernetroppen var elever fra Qvams skole i Christiania. De første jentene som gikk i barnetog, i 1889, var elever ved Fru Ragna Nielsens skole. Møllergata skole i Kristiania var landets første skole med eget skolekorps. De spilte i sitt første 17. mai-tog i 1902.
Etter det ble innført er det kun under den tyske okkupasjonen av Norge under andre verdenskrig (1940–1945), og koronapandemien (2020–2021) at det ikke har blitt arrangert barnetog på den norske grunnlovsdagen.
William Langland
William Langland er den antatte forfatteren av det allegoriske drømmevisjonen Piers Plowman fra slutten av 1300-tallet. Bortimot ingenting kjennes til av Langlands liv, bortsett fra at han antageligvis ble født og levde i West Midlands i England. Piers Plowman er anerkjent som et av de første store verk i engelsk litteratur ved siden av Geoffrey Chaucers Canterbury-fortellingene.
Taktikk
Taktikk kommer fra gresk τακτική (taktike) og er opprinnelig militært vokabular i betydningen «å organisere og lede tropper». Militær taktikk er en egen lære og fagområde. I senere tid nyttes begrepet for å legge en plan for hvordan nå et bestemt mål. En taktiker er en person som utøver taktikk ved å benytte seg av sine fordeler og en eventuell motstanders svakheter for å best mulig nå sine mål.
William Langland
Forfatteren identifisert
At diktet Piers Plowman er blitt tilskrevet Langland som forfatter hviler på et manuskriptbevis som nå blir oppbevart ved Trinity College, Dublin (MS 212). Dette tilskriver direkte «Perys Ploughman» til en «Willielmi de Langlond»:
Taktikk
Taktikk nyttes som begrep innen de områder som krever en planmessig fremgangsmåte for å nå et mål. I tillegg til det militære kan det være innen organisasjonsledelse og ulike spill og sport.
William Langland
Forfatteren identifisert
Andre manuskripter navngir også forfatteren som «Robert» eller «William Langland» eller «Wilhelmus W.», sistnevnte mest sannsynlig en kortform for «William of Wichwood». Diktet i seg selv gjør også en hentydning til Langland som forfatter. Ved et punkt bemerker fortelleren: «I have lyved in londe…my name is longe wille» (B.XV.152). Dette kan bli sett på som en gjennomsiktig kode til forfatterens navn, i stil med flere andre manuskripter fra middelalderen, eksempelvis François Villon i Le Testament. Selv om beviset er tynt er tilskrivelsen av Langland som forfatter gjennomgående akseptert av forskningsmiljøene siden 1920-tallet. Det er dog ikke helt uten debatt, noe en nyere verk fra Stella Pates og C. David Benson har demonstrert.
Taktikk
Taktikk settes ofte i sammenheng med strategi. Carl von Clausewitz (1780–1831) definerte begrepene i boken Vom Kriege (Om krig) slik: Strategi er «kunsten å utnytte et slag til å vinne en krig», og taktikk er «kunsten å utnytte troppene til å vinne et slag». Løst sagt kan det slåes fast at strategi er å gjøre de riktige tingene, mens taktikk er å gjøre tingene riktig. Slik vil strategi alltid være overordnet taktikk, siden et tiltak eller aktivitet som utføres på riktig måte, vil ikke gi måloppnåelse hvis det er feil tiltak eller aktivitet fra begynnelsen av.
William Langland
Langlands liv
Bortimot ingenting er kjent om Langland selv. Hele hans identitet hviler på en kjede av forbindelser og vage hentydninger. Det synes som om han var født i West Midlands. Langlands forteller, som kalles for Will, mottar sin første visjon mens han sover i Malvern Hills (mellom Herefordshire og Worcestershire), noe som antyder en viss kjennskap til området. Dialekten i diktet er også i overensstemmelse med området. Selv om hans fødselsdato er ukjent er det sterke indikasjoner på at han døde en gang rundt 1385–1386. Et notat skrevet av en «Iohan but» («John But») i et manuskript som inneholdt diktet fra 1300-tallet (Rawlinson 137) har en direkte referanse til forfatterens død:
Ettersom But selv, i henhold til Edith Rickert, synes å ha dødd selv i 1387, må Langland ha død kort tid før denne tid.
Tvetydige detaljer
Det øvrige som vi vet om forfatteren kan bli konstruert fra Piers Plowman selv. Det er faktisk en rik kilde av tilsynelatende biografiske data i diktet, men det er vanskelig å avgjøre hvordan det skal bli behandlet. C-teksten av Piers Plowman inneholder et avsnitt hvor Will beskriver seg selv som en «loller» som lever i Cornhill-området av London, noe som kanskje er en referanse til lollardismen, og refererer direkte til sin hustru og barn. Det er også antydninger at han var større enn gjennomsnittlig høyde og hadde et levebrød av å si bønner for de døde.
Imidlertid skal man være forsiktig med å ta disse hentydningene som sannheter. Forskjellen mellom allegori og det virkelig liv i Piers Plowman er ikke absolutt, og hele avsnittet er, som Wendy Scase har observert, mistenkelig likt middelalderens tradisjon av såkalte «falske tilståelser», eksempelvis representert i Confessio Goliae og av Fals-Semblaunt i Jean de Meuns Roman de la Rose (Roseromanen). Et tilsvarende avsnitt i den siste passus i B- og C-tekstene viser også tvetydige detaljer. Her blir det referert til Wills hustru og beskriver hans plager med «Elde» (alderdom) og hvor han klager over skallethet, gikt og impotens. Dette kan være en indikasjon på at forfatteren allerede hadde nådd middagshøyden på 1370-tallet, men igjen er beskrivelsen mistenkelig lik en litterær konvensjon (se eksempelvis Walter Kennedys In Praise of Aige og The Parlement of the Thre Ages), og de fakta som kommer mot slutten av diktet når Wills personlige utvikling har nådd sin logiske konklusjon.
Vagabond eller prest?
Andre detaljer kan bli sluttet fra diktet, men disse er også langt fra uproblematiske. For eksempel kan det detaljerte og meget sofistikerte nivået av religiøs kunnskap i diktet gi en pekepinn på at Langland var prest eller forbundet til geistligheten, men denne forbindelsen er fortsatt usikker. Diktet viser ingen opplagt skjevhet mot noen bestemte grupper eller ordner innenfor kirken, men er heller klart en motstander av kirken ved å angripe kirken som helhet uten å skille mellom enkeltdeler. Langland kan kanskje bli sett på, som John Bowers skriver, som et medlem at «den betydelige gruppen av arbeidere som dannet de radikale frynser på samtidens samfunn.. den stakkarslige Will er portrettert «y-robed in russet» reisende rundt på landet, en sprø avviker som viste ingen respekt for sin overordnete». Malcolm Godden har foreslått at han levde som en omreisende lærer og eremitt som tidvis knyttet seg opp mot enkelte beskyttere, utvekslet tjenester som skriver og leser for husly og mat.
Tradisjonen at William Langland en tilhenger av John Wyclif ble fremmet av Robert Crowleys 1550-utgave av Piers Plowman, og komplisert av tilhengere av lollardismen omfavnet Piers-figuren som en av deres egne og tok Piers til inntekt for deres egen sak (selv om det var på det motsatte av Langlands meninger og hensikter med Piers Plowman), er ganske sikkert ikke riktig. Det er sant at Langland og Wycliffe delte mange saker: begge stilte spørsmål ved avlat og pilegrimsreiser, fremmet bruken av morsmålet i preken, angrep korrupsjon i kirken, og fremmet inndraging av kirkens eiendommer. Men disse sakene ble diskutert bredt på denne tiden. Selv om Wycliffe inspirerte lollardismen var Langland absolutt ingen tilhenger av det samme, tvertimot ville han bevare det føydale samfunnet, ikke oppløse det.
Nucor Corporation
Nucor Corporation er den største stålprodusenten i USA. De rapporterte i 2003 en årlig omsetning på over 6,2 milliarder dollar. Nucor resirkulerer årlig over 19 millioner tonn skrapstål. Nucor kommer fra bilprodusent Ransom E. Olds, som grunnla Oldsmobile og Reo Motor Cars. Gjennom en serie transaksjoner ble organisasjonen Olds grunnla til Nuclear Corporation of America. Nuclear Corporation var involvert i atominstrument og elektronisk anliggende forretninger på 50 - og 60-tallet. Organisasjonen kjempet seg gjennom mange år med negative resultater, og i 1964 var konkursen nær. Samme året ble F.Kenneth Iverson innsatt som administrerende direktør og Samuel Siegel som assisterende direktør for finansavdelingen. Denne forandringen i ledelsen ledet til en omstrukturering og en avgjørelse om å bygge firmaet rundt de mest lønnsomme delen av driften.
Organisasjonen flyttet hovedkvarteret fra Phoenix, Arizona til Charlotte, North-Carolia i 1966. Nucor Corporation, som de heter i dag, fikk navnet i 1972. De bygde opp en by som stort sett var basert på minimøllen de brukte for å produsere stål. Området de bygde i var fram til da preget av primærindustrien (bønder).
Danny Saucedo
Daniel Gabriel Alessandro Saucedo Grzechowski, mer kjent under artistnavene Danny Saucedo eller bare Danny, (født 25. februar 1986 på Södermalm i Stockholm, Stockholms län) er en svensk popartist, komponist og sanger.
Coline Mattel
Coline Mattel (født 3. november 1995) er en fransk skihopper.
Hun debuterte i kontinentalcupen med 37.-plass (av 40 deltakere) i Schonach 17. februar 2007. Hennes beste plassering i kontinentalcupen er 2.-plass i Schonach 23. januar 2010. Sammenlagt i kontinentalcupen ble hun nummer 26 i sesongen 2008-09.
Danny Saucedo
Han ble kjent som deltaker i Idol i 2006. Fire av hans sanger har til nå plasserte seg på den svenske singellisten: «Öppna din dörr» på 24.-plass i 2006 og «Tokyo», 31 uker i 2007, med nummer én som beste, «Play It for the Girls», 18 uker i 2007, med nummer én som beste og «If Only You» med Therese, 15 uker i 2007. Han ble den sjette finalisten som røk ut i uke 44.
Coline Mattel
Hun har deltatt i junior-VM i 2007, 2008, 2009 og 2010. Hun tok sølvmedalje i Hinterzarten i 2010 og bronsemedalje i Štrbské Pleso i 2009. I det første senior-VM for kvinner i Liberec i 2009 ble hun nummer 5.
Under VM på ski 2011 i Holmenkollen fikk hun bronse i normalbakke, bak Daniela Iraschko og Elena Runggaldier.
Danny Saucedo
Bakgrunn
Danny har en boliviansk mor og en polsk far. Han snakker i tillegg til svensk også engelsk, spansk, polsk og fransk.
Musikken har alltid vært en stor del av Saucedos liv og han begynte å synge allerede som treåring. Han er klassisk skolert og har studert ved Adolf Fredriks musikklasser, Lilla Akademin og ved Södra Latins gymnasium i Stockholm.
Saucedo har også siden barndommen sunget i mange av Katarina kirkens ulike kor og spilte i 2005 en av hovedrollene i musikalen Just Job som ble skrevet og satt opp i forbindelse med Katarina kirkes 250-årsjubileum. Saucedo var med som statist i filmen Ondskan (Ondskapen) 2003 og er fetter til sangeren David Hellman i det svenske hardrockbandet CRASHDÏET.
I år 2006 ble han kåret til Sveriges syvende mest sexy mann av avisen Plaza Kvinna.
9. desember 2006 opptrådte han med blant andre Markoolio og Amy Diamond under et juleshow i Globen. I 2007 slapp han hitlåten «Tokyo» og senere albumet Heart Beats.
Danny hadde også en mindre statistrolle i filmatiseringen av Jan Guillous bok Ondskapen.
Familien består av mamma Patricia, pappa Piotr og storebror Leandro.
Ellipse
En ellipse kan defineres geometrisk som en samling av punkter der avstanden til et gitt punkt og avstanden til en gitt rett linje har et konstant proporsjonalitetsforhold, og der proporsjonalitetskonstanten er mindre enn 1. Proporsjonalitetskonstanten kalles eksentrisiteten, og den er et mål for hvor mye kurven avviker fra en sirkel. En sirkel er et spesialtilfelle av en ellipse med eksentrisitet lik null. Når eksentrisiteten øker mot 1 blir ellipsen mer og mer flattrykt.
Alternativt kan ellipsen defineres som en kurve der avstanden til to gitte punkt har en konstant sum.
Analytisk kan en ellipse beskrives ved hjelp av en andregradsligning i to variable. For at ligningen skal framstille en ellipse må diskriminanten definert ved ligningskoeffisientene være negativ. I visse tilfeller kan ellipsen degenerere til et punkt. Standardformen for en ellipse med sentrum i origo og halvakser a og b er
Ellipser tilhører også kurveklassen av ovaler.
Geometrisk definisjon
Et plan som skjærer en rett kjegleflate med sirkulær basis vil framstille en ellipse dersom toppvinkelen i kjeglen er mindre enn vinkelen som planet danner med kjegleaksen.
Symmetri gjør at samme ellipse vil være det geometriske sted for to ulike valg av brennpunkt og styrelinje. En ellipse har derfor to brennpunkt. Midtpunktet mellom brennpunktene er sentrum i ellipsen.
Denne geometriske definisjonene av en ellipse inkluderer ikke sirkelen, men en sirkel kan betraktes som det spesialtilfellet en får når eksentrisiteten går mot null. De to brennpunktene faller da sammen i ett enkelt punkt, sirkelsenteret. Alternativt kan en ellipse defineres som det geometriske sted for et punkt der summen av avstandene til to gitte brennpunkter er konstant. Dette har gitt opphavet til navnet gartnermetoden for å tegne en ellipse: Mellom to påler i jorda kan man knytte et tau som er lenger enn avstanden mellom pålene. Ved å føre en pinne innenfor tauet, som hele tiden holdes stramt, så vil pinnen tegne en ellipse.
Polarform
Gitt en styrelinje og et brennpunkt F, og la avstanden mellom disse være h. For et vilkårlig punkt på ellipsen P er avstanden til styrelinjen alltid proporsjonal med avstanden til brennpunktet:
Proporsjonalitetsfaktoren e kalles eksentrisiteten. Linjen normalt på styrelinjen gjennom brennpunktet kalles aksen til ellipsen. I polarkoordinater (r, \theta). med polen definert i brennpunktet og akse langs ellipseaksen, kan dette skrives som
Ellipsen skjærer x-aksen i to toppunkt, for og for. Avstanden fra disse toppunktene til brennpunktet F er
Avstanden mellom toppunktene er dermed
En vilkårlig korde mellom to punkt på ellipsen, parallelt med styrelinjen, vil ha lengden
Denne funksjonen har en maksimumsverdi for, og maksimumsverdien er gitt ved
Halve avstanden mellom de to toppunktene er den store halvaksen i ellipsen. Den lille halvaksen er halvparten av maksimumsverdien for w:
De to halvaksene skjærer hverandre i sentrum i ellipsen, i en avstand fra brennpunktet F gitt ved
Denne ligningen gir også et uttrykk for avstanden mellom brennpunktet og styrelinjen, uttrykt ved den store halvaksen:
Avstanden fra sentrum til styrelinjen er gitt ved
En kan vise fra polarkoordinatene at ellipsen har et alternativt sett av brennpunkt og styrelinje symmetrisk om sentrum. Det vil si at ellipsen har to brennpunkt, hvert punkt i avstanden ae fra sentrum. Tilsvarende har ellipsen to styrelinjer, hver i avstanden a/e fra sentrum. Ellipsen er symmetrisk om sentrum.
Korden mellom to punkt på ellipsen, parallelt med styrelinjen og gjennom brennpunktet, kalles latus rectum. Lengden l av denne er
Halve korden kalles semi-latus rectum, med lengde.
Effekt av eksentrisiteten
Når eksentrisiteten øker mot 1 vil et brennpunkt og et toppunkt i ellipsen nærme seg hverandre. Fra uttrykkene fra halvaksene følger det også at
Siden forholdet minker når eksentrisiteten øker mot 1, så blir ellipsen mer og mer flattrykt.
Sammenheng mellom geometriske definisjoner
Polarformen kan brukes til å vise at de to geometriske definisjonene for ellipsen er ekvivalente. Gitt et vilkårlig punkt P på ellipsen, og la avstanden fra dette punktet til de to styrelinjene være henholdsvis l_1 og l_2. Tilsvarende la r_1 og r_2 være avstanden fra punktet til de to brennpunktene. Fra definisjonen med brennpunkt og styrelinje følger det at
Siden (l_1 + l_2) er lengden mellom styrelinjene følger det direkte at summen av avstandene fra brennpunktet er konstant:
Standardform i kartesiske koordinater
En standardform for ellipsen, også kalt en kanoniske form, er en ligning for de kartesiske koordinatene (x,y) som framkommer når x-aksen defineres langs ellipseaksen, y-aksen defineres parallelt med styrelinjen og origo velges i sentrum av ellipsen:
Ligningen har to parametre, lengdene a og b av de to halvaksene. Orientering av ellipsen er vanligvis valgt slik at a \ge b, og a er da lengden av den store halvaksen og b lengden av den lille halvaksen. Når a = b framstiller ligningen en sirkel.
Standardformen kan utledes fra polarformen, ved å bruke sammenhengen mellom polarkoordinatene og de kartesiske koordinatene:
Som vist i avsnittet om polarformen ligger brennpunktene i avstand ae fra origo. Styrelinjene ligger i avstanden a/e fra origo. Eksentrisiteten er gitt fra ligningskoeffisientene ved
Standardformen med origo i toppunktet kan skrives som en parameterframstilling på formen
En alternativ kanonisk form framkommer ved å legge origo i det ene brennpunktet:
Generell kvadratisk form
En generell kvadratisk form
vil framstille en ellipse dersom diskriminanten d er negativ:
Ligningen kan overføres til standardformen ved hjelp av en koordinattransformasjon: en translasjon og en rotasjon.
Degenerert ellipse
En ellipse med diskriminant lik null vil degenerere til et punkt dersom determinanten til matriseformen av ligningen er lik null. Matriseformen er
Determinanten \Delta_3 til matrisen \mathsf{R} er gitt ved
Symmetri
Ellipsen er symmetrisk om sentrum.
Tangentlinjer
For en ellipse på standardformen med origo i sentrum er ligningen for tangenten i punktet (x_0, y_0) gitt ved
Den kan finnes fra den generelle formen for beregning av tangenten til en generell kurve.
Areal
Arealet av en ellipse med halvaksen a og b er
En sirkel er et spesialtilfelle av en ellipse med radius r = a = b, og uttrykket reduserer seg da til den velkjente formelen for sirkelens areal.
Omkrets
Det finnes ingen enkel formel for omkretsen av en ellipse. Et eksakt uttrykk for omkretsen O er gitt ved en uendelig rekke:
Når eksentrisiteten e nærmer seg null, vil ellipseformen nærme seg en sirkel. Uttrykket i klammeparantesen vil da nærme seg 1, og formelen reduserer seg til formelen for omkretsen av en sirkel: O = 2\pi a.
Det finnes flere enklere tilnærminger for omkretsen, som for eksempel Ramanujans tilnærming:
Denne tilnærmingen er relativt nøyaktig, så lenge ellipsen ikke er for avlang.
Konjugerte diametre
En diameter i ellipsen er en korde som går gjennom sentrum. To diametre i ellipsen er konjugerte dersom enhver korde parallell med den ene diameteren blir delt i to like deler av den andre. De to aksene i en ellipse er konjugerte.
Anvendelser
Ifølge Keplers lover beveger planetene seg i ellipsebaner med sola i det ene brennpunktet. Dette er en konsekvens av Newtons gravitasjonslov og vises i dag vanligvis ved å løse en differensialligning. Men Newton kom selv frem til dette ved rent geometriske betraktninger. I en forelesning ved Caltech på 1960-tallet viste Feynman hvordan dette er mulig. Denne fremstillingen ble senere publisert som Feynman's Lost Lecture.
Newton og Feynman gjorde bruk av en alternativ definisjon av ellipsen. Den sier at gitt en sirkel og et punkt innenfor sirkelen, så er ellipsen det geometriske sted for alle punkt som har samme avstand til sirkelen som til det gitte punktet. Radius i denne styresirkelen bestemmer den store halvaksen som 2a. Dens senter blir ellipsens ene brennpunkt, mens det andre er i det gitte punktet.
Med samme notasjon som i figuren til høyre, er det gitte punktet F1 og styresirkelen c2 har sitt senter i punktet F2. Et punkt P på ellipsen har da avstanden PF1 til det gitte punktet. Samtidig måles avstanden til styresirkelen langs en radius fra F2 gjennom P og er Pc2. Når disse to avstandene er like store, er summen av avstandene som P har til de to brennpunktene F1 og F2 lik med  radius til styresirkelen. Da denne er 2a, har man dermed overensstemmelse med den vanlige gartnerdefinisjonen.
Feynman nevner til slutt i forelesningen at han ble interessert i disse geometriske egenskapene ved ellipsen da han prøvde å finne ut hvordan Rutherford hadde klart å beskrive lignende forhold for bevegelsen til alfapartikler som han benyttet i oppdagelsen av atomkjernen. Mellom dem virker den frastøtende Coulomb-kraften som avtar med avstanden på samme måte som gravitasjonskraften. Derfor følger alfapartiklene hyperbelbaner og ikke ellipsebaner. En hyperpel kan defineres som det geometriske sted for de punkt som har samme avstand til et gitt punkt som til en styresirkel når det gitte punktet ligger utenfor sirkelen.
Generaliseringer
En superellipse er en kurve som kan beskrives med ligningen
hvor n, a og b er reelle tall.
En rotasjonsellipsoide er en omdreiningsflate generert ved å rotere en ellipse om den store eller den lille aksen. En ellipsoide er en flate der skjæringslinjer med et plan vil være ellipser.
N1
N1 eller N-1 kan bety:
Sverre Bergh
Sverre Bergh er navnet til flere personer:
Verdalsøra ungdomsskole
Verdalsøra ungdomsskole ble åpnet 28. februar 1970. Da hadde skolen vært i bruk siden høsten 1968 da det første kullet ungdomsskoleelever begynte. Rommene ble tatt i bruk etter hvert som de ble ferdige, og svømmehallen sto ferdig i februar 1970. Verdalsøra ungdomsskolekrets omfattet Verdalsøra barneskole-, Ness skole- og Vinne skolekrets. Ungdomsskolen ble bygget som en 4-parallellers skole. I november 1970 flyttet Stiklestad Folkeboksamling (Verdal Bibliotek) inn i lokaler på skolen, og så lenge folkebiblioteket var her, var det et kombinasjonsbibliotek mellom folkebiblioteket og skolebiblioteket. Da det første kullet hadde gått sine tre år ble det åpnet opp for et 10. frivillig år, en ordning som varte i noen få år, men som tok slutt da interessen forsvant. Frem til 1975 var det kursplaner på skolen, men fra skoleåret 1975/76 gikk man over til ordningen med sammenholdte klasser. Underveis var Ørmelen skolekrets blitt opprettet, og da elevene i denne kretsen kom til 7. klasse, fortsatte de der og Ørmelen ble således skilt ut fra Verdalsøra skolekrets. De siste elevene fra Ørmelen gikk ut ved Verdalsøra i 1979. Til da hadde det vært trangt på skolen, og det hadde til tider vært både 5 og 6 paralleller ved skolen. Derfor var det nødvendig med utvidelse. Et storklasserom ble bygget til østfløyen. Ganske snart ble rommet delt i to ordinære klasserom. Formingssalen (sløydsalen) ble også utvidet. I 1983/84 flyttet Verdal Folkebibliotek (Stiklestad Folkeboksamling) ut, og skolen tok lokalene i bruk selv. Utviklingen på Ørmelen og Verdalsøra for øvrig førte til at Ørmelen Ungdomsskolekrets ble lagt ned og elevene flyttet til Verdalsøra Ungdomsskole i 1994. Samme år ble elevene fra Ness skolekrets flyttet til Vuku Ungdomsskole. Dette førte til en god del flere elever ved skolen. I 19989/99 ble skolen på nytt utvidet med to klasserom, men fremdeles er den for liten selv om alle klassene nå har sitt eget klasserom. Utvidelse er planlagt, en utvidelse som vil bety mer rom for både elever, lærere og administrasjon.
DS «Karmøy» (1921)
DS «Karmøy» ble bygd i England og sjøsatt i 1921. Eier var rederiet John K. Haaland i Haugesund. Prisen var 935 000 norske kroner.
Det antas at DS «Karmøy» gikk i utenriksfart helt frem til krigsutbruddet 9. april 1940, hvor hun lå ankret ved Askøy utenfor Bergen grunnet plassmangel i Bergen havn. De tyske maritime angrepsstyrker passerte på kloss hold og sammen med et annet Haugesundskip, DS «Force», forlot de området og gikk til Haugesund.
Dette medførte at DS «Karmøy» ikke kom seg over til England, slik det gikk melding til alle norske skip om å gjøre. Skipet inngikk i hjemmeflåten og var et av de tramskip fra utenriksflåten på i alt ca. 270 000 brt. som tyskerne hadde til disposisjon under krigen for sivil varetransport mellom Norge og Tyskland.